wannaphong/clean_thaiwikipedia huggingface dataset:
# ยูกิรุ ซูงิซากิ
ยูกิรุ ซูงิซากิ  เป็นนักวาดการ์ตูน และนักวาดภาพประกอบชาวญี่ปุ่น เกิดเมื่อวันที่ 26 ธันวาคม ราศีมกร หมู่โลหิต O งานอดิเรกคือ เล่นเกม และสะสมทุกอย่างที่เกี่ยวกับกระต่าย นอกจากชื่อ ยูกิรุ ซูงิซากิ แล้ว เธอยังมีนามปากกาอีกชื่อหนึ่งว่า スギサキユキル ซึ่งอ่านว่า ยูกิรุ ซูงิซากิ เหมือนกัน แต่เขียนในแบบคาตาคานะ

หลังจากได้รับรางวัลนักเขียนหน้าใหม่ของ "ASUKA" ในปี ค.ศ. 1994 เธอก็เขียนเรื่อง Namaiki no N. (ナマイキ のN) ออกมาเป็นผลงานเรื่องแรก จากนั้นก็มีผลงานเรื่องอื่น ๆ ตามออกมาอีกหลายเรื่อง ทั้งในแบบการ์ตูนผู้ชาย และการ์ตูนผู้หญิง โดยผลงานที่ทำให้ชื่อของเธอก็เป็นที่รู้จักมากที่สุดคือ โซสึเกียวเอ็ม และ ดี.เอ็น.แองเจิ้ล 

 ผลงาน 
 มังงะ 
 โซสึเกียวเอ็ม  เนื้อเรื่องโดย เค อาริสึงาวะ
 ดี.เอ็น.แองเจิ้ล (D・N・ANGEL)
 หน่วยรบหุ่นเทพธิดา  
 รีเซลไมน์  
 เบรนพาวเวิร์ด  เนื้อเรื่องโดย โยชิยูกิ โทมิโนะ
 เอเดน (EDEN)
 ลากูนเอนจิน  
 ลากูนเอนจิน ไอน์ซัทส์  

 งานวาดภาพประกอบนิยาย 
 โซสึเกียวเอ็ม (ประพันธ์โดย มิยะ โคตานิ)
 พลาสติกมูน (ประพันธ์โดย มิยะ โคตานิ)

 สมุดรวมภาพ 
 NEUTRAL 
 D・N・ANGEL Illustrations FEDER
# รัตนชัย ส.วรพิน
รัตนชัย ส.วรพิน มีชื่อว่า ไชยา โพธิ์ทอง   เกิดเมื่อวันที่ 1 พฤศจิกายน  พ.ศ. 2519 ที่ตำบลห้วยบง อำเภอด่านขุนทด จังหวัดนครราชสีมา เป็นน้องชายแท้ ๆ ของ รัตนพล ส.วรพิน อดีตแชมป์โลก IBF รุ่นมินิฟลายเวท 2 สมัย

เกียรติประวัติ
 แชมป์ประเทศไทยรุ่นไลท์ฟลายเวท
 ชิง 28 กันยายน 2535 ชนะคะแนน เรืองโรจน์ เกียรติเกรียงไกร
 เสียแชมป์ 10 ธันวาคม 2535 แพ้คะแนน คมพยัคฆ์ จ.เจริญ
 แชมป์ประเทศไทยรุ่นไลท์ฟลายเวท
 ชิง 26 มีนาคม 2537 ชนะน็อก ยก 2 สุขสวัสดิ์ ต.บุญเลิศ 
 สละแชมป์
 แชมป์ประเทศไทยรุ่นซูเปอร์ฟลายเวท
 ชิง 14 กรกฎาคม 2536 ชนะน็อก ยก 7 จักราช ยุทธกิจ 
 สละแชมป์
 แชมป์เงา IBF รุ่นฟลายเวท (2537)
 ชิง 14 พฤษภาคม 2537 ชนะคะแนน อับดี โปฮัน  ที่ จ.สระบุรี
 เสียแชมป์, 6 ส.ค. 2537 แพ้โดยเทคนิค ยก 6 อับดี โปฮัน   ที่ อินโดนีเซีย
 แชมป์เงา IBF รุ่นจูเนียร์แบนตัมเวท (2538)
 ชิง 25 กุมภาพันธ์ 2538 ชนะแตกยก 10 พีรูท บอย   ที่ จ.ปทุมธานี
 เสียแชมป์, 8 พ.ค. 2538 แพ้คะแนน ริคกี้ มาตุเลซี่  ที่ อินโดนีเซีย 
 แชมป์ WBO เอเชียแปซิฟิค รุ่นแบนตัมเวท (2544)
 ชิง, 13 สิงหาคม 2544 ชนะน็อกยก 7 แดงเชอร์ พาชาริบู   ที่ จ.สมุทรปราการ
 ้ปองกันแชมป์ครั้งที่ 1, 11 กุมภาพันธ์ 2546 ชนะน็อก ยก 3 กันต์ ตินูลา  ที่ ห้างเดอะมอลล์ ท่าพระ
 ป้องกันแชมป์ครั้งที่ 2, 2 พฤษภาคม 2546 ชนะน็อกยก 4 โฮเวน ฮอนด้า  ที่ จ.สมุทรสาคร
 ป้องกันแชมป์ครั้งที่ 3, 11 กรกฎาคม 2546 ชนะน็อกยก 2 แอนดรี้ ทาบาเลสซี่   ที่ ห้างเดอะมอลล์ ท่าพระ
 ป้องกันแชมป์ครั้งที่ 4, 4 กันยายน 2546 ชนะน็อกยก 6 เอลเดรด โรเมลโล  ที่ จ.นนทบุรี
 ป้องกันแชมป์ครั้งที่ 5, 3 ตุลาคม 2546 ชนะคะแนน อัลมาซ แอสซานอฟ  ที่ จ.นครราชสีมา
 ป้องกันแชมป์ครั้งที่ 6, 26 ธันวาคม 2546 ชนะน็อกยก 3 โอโบเต้ อาเมเม่  ที่ จ.ระยอง
 พ.ศ. 2547 สละแชมป์
 แชมป์โลก WBO รุ่นแบนตัมเวท (2547 - 2548)
 ชิง 7 พ.ค. 2547 ชนะคะแนน กรุซ การ์บาฆัล  ที่ วิทยาลัยเทคนิคหลวงพ่อคูณ ปริสุทฺโธ สถาบันการอาชีวศึกษาภาคตะวันออกเฉียงเหนือ ๕ จ.นครราชสีมา
 ป้องกันแชมป์ครั้งที่ 1, 5 สิงหาคม 2548 ชนะคะแนน เมาริซิโอ มาร์ติเนซ  ที่ จ.ภูเก็ต
 เสียแชมป์ 31 ตุลาคม 2548 แพ้ทีเคโอยก 7 โจนิ กอนซาเลซ  ที่ สหรัฐอเมริกา
 แชมป์ WBO เอเชียแปซิฟิค รุ่นแบนตัมเวท  (2549)
 ชิง 16 สิงหาคม 2549 ชนะน็อก ยก 4 จอห์นนี่ เลียร์  ที่ จ.ประจวบคีรีขันธ์
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก IBF รุ่นจูเนียร์แบนตัมเวท 24 เมษายน 2542 แพ้คะแนน มาร์ก จอห์นสัน  ที่ เอ็มซีไอ เซ็นเตอร์ วอชิงตัน รัฐคอนเนตติคัต
 ชิงแชมป์เงา WBC รุ่นซูเปอร์ฟลายเวท 25 พฤศจิกายน 2543 แพ้ทีเคโอยก 6 เจอร์รี่ พีญาโลซา  ที่ ปาร์กอร์แกรนด์เธียรเตอร์ มะนิลา 
 ชิงแชมป์โลก IBF รุ่นแบนตัมเวท 15 ธันวาคม 2544 แพ้คะแนน ทิม ออสติน  ที่ ฟอกวู๊ดรีสอร์ท รัฐคอนเน็กติกัต
 ชิงแชมป์โลก WBO รุ่นแบนตัมเวท 6 เมษายน 2551 แพ้ทีเคโอยก 8 เจอร์รี่ พีญาโลซา  ที่ อาราเน็ตตาโคลิเซียม เควซอน มะนิลา
 ชิงแชมป์ WBO ตะวันออกไกล รุ่นแบนตัมเวทเมื่อ 14 กันยายน 2551 แพ้น็อคยก 9 ไมเคิล โดมิงโก  ที่ เซบูโคลิเซียม เซบู
# กะหรี่ปั๊บ
กะหรี่ปั๊บพจนานุกรม ฉบับราชบัณฑิตยสถาน พ.ศ. ๒๕๔๒  (สืบค้นออนไลน์)  เป็นอาหารแบบตะวันตกผสมกับอินเดีย ได้รับความนิยมจากชาวมุสลิมในประเทศไทย  สันนิษฐานว่าดัดแปลงมาจากขนมโปรตุเกสคือ ปัสแตล โดยท้าวทองกีบม้าได้นำมาเผยแพร่ในราชสำนัก ตั้งแต่สมัยอยุธยาตอนกลาง ตอนแรกใช้ชื่อว่า curry puff (พัฟฟ์ผงกะหรี่) ต่อมาได้เพี้ยนมาเป็น กะหรี่พัฟฟ์ และเพี้ยนเป็นกะหรี่ปั๊บในที่สุด กะหรี่ปั๊ปไส้ไก่เป็นที่นิยมมาก

กะหรี่ปั๊บขึ้นชื่อในอำเภอมวกเหล็ก จังหวัดสระบุรี จนมีคำขวัญของอำเภอว่า "เนื้อนุ่ม นมดี กะหรี่ดัง"
# สิทธิบัตรซอฟต์แวร์
สิทธิบัตรซอฟต์แวร์จะปกป้องผู้เขียนจากการคัดลอกและอ้างสิทธิในการเขียนซอฟต์แวร์ แต่สิทธิบัตรไม่ได้เกิดขึ้นอัตโนมัติ ผู้เขียนจะต้องร้องขอสิทธิบัตรในแต่ละประเทศหรือภูมิภาค (เช่น สำนักงานสิทธิบัตรแห่งยุโรป) เอง โดยที่ในสิทธิบัตรนี้จะต้องเปิดเผยวิธีการที่จะสร้างและใช้ซอฟต์แวร์ในระดับที่เพียงพอในระดับที่ผู้อื่นที่มีความสามารถในการเขียนโปรแกรมนั้นสามารถจะนำไปเขียนใหม่ได้โดยไม่ต้องทดลองใหม่ และใช้ซอฟต์แวร์ถ้าหากการใช้นั้นไม่ได้เป็นไปแบบชัดแจ้ง 

ขณะที่ ลิขสิทธิ์ซอฟต์แวร์นั้นคุ้มครองทันทีโดยผู้เขียนไม่ต้องร้องขอเพื่อป้องกันการคัดลอกรหัสต้นฉบับ 

เดือนกุมภาพันธ์ พ.ศ. 2550 รัฐบาลสหราชอาณาจักรให้ความเห็นอย่างเป็นทางการว่า
ไม่ควรมีสิทธิบัตรใด ๆ สำหรับการคิดค้นที่ทำให้เกิดความก้าวหน้าแค่เพียงในสาขาซอฟต์แวร์
และแม้ว่าในบางเขตกฎหมาย เช่น สหรัฐอเมริกา จะเปิดเสรีกว่าในการออกสิทธิบัตรสำหรับการคิดค้นที่เกี่ยวกับซอฟต์แวร์
แต่สิทธิบัตรเหล่านั้นจะไม่สามารถบังคับใช้ได้สหราชอาณาจักรsoftwarepatents - epetition respose  10 Downing Street เว็บไซต์สำนักงานนายกรัฐมนตรีสหราชอาณาจักร
# พวกสัตว์มีกระดอง
สัตว์มีกระดอง คือ สัตว์ชนิดพิเศษที่มีกระดองห่อหุ้ม เช่น เต่า ตะพาบ เป็นต้น กระดองช่วยป้องกันภัยอันตรายต่างๆ จากธรรมชาติได้ และช่วยในการหายใจ สัตว์มีกระดองพบได้ในทะเล หรือน้ำเค็มบนบก สัตว์มีกระดองบางชนิดเป็นสัตว์ใกล้สูญพันธุ์ สัตว์มีกระดองจะมีพฤติกรรมเชื่องช้า หรือการเคลื่อนไหวที่ช้ากว่าสัตว์ใด ๆ เพราะไม่ต้องวิ่งหนีจากสัตว์นักล่า เมื่อมีภัยก็จะหลบอยู่ในกระดอง รักสงบ คล้ายกับสัตว์จำพวกหอยที่มีเปลือก สัตว์จำพวกนี้ก็เคลื่อนไหวช้า ๆ
# หม่อมราชวงศ์เกษมสโมสร เกษมศรี
หม่อมราชวงศ์เกษมสโมสร เกษมศรี (เกิด 9 มีนาคม พ.ศ. 2473) อดีตรองนายกรัฐมนตรี รัฐมนตรีว่าการกระทรวงการต่างประเทศ และเอกอัครราชทูตไทยประจำกรุงปักกิ่ง จาการ์ตา และกรุงวอชิงตัน 

ประวัติ
เป็นโอรสของหม่อมเจ้าสโมสรเกษม เกษมศรี พระโอรสในพระเจ้าบรมวงศ์เธอ กรมหมื่นทิวากรวงษ์ประวัติ และหม่อมเจ้าแขไขจรัส เทวกุล พระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ

 การศึกษา 
หม่อมราชวงศ์เกษมสโมสร จบการศึกษาจากโรงเรียนเซนต์คาเบรียล, โรงเรียนอำนวยศิลป์รุ่นลมหวน รุ่นเดียวกับ พลเอกชวลิต ยงใจยุทธ อานันท์ ปันยารชุน ร้อยตำรวจเอกสุรัตน์ โอสถานุเคราะห์ นุกูล ประจวบเหมาะ สิปปนนท์ เกตุทัต เกษม ศิริสัมพันธ์ เอนก สิทธิประศาสน์ พลตำรวจเอกวสิษฐ เดชกุญชร รงค์ วงษ์สวรรค์ จบปริญญาตรี สาขาเศรษฐศาสตร์ จากมหาวิทยาลัยเคมบริดจ์ เมื่อ พ.ศ. 2497 และปริญญาโท สาขาเศรษฐศาสตร์ เมื่อ พ.ศ. 2530

 การทำงาน 
หม่อมราชวงศ์เกษมสโมสร เริ่มรับราชการกระทรวงการต่างประเทศ จนกระทั่งได้ดำรงตำแหน่งเอกอัครราชทูตไทยประจำจาการ์ตา ประเทศอินโดนีเซีย และได้ดำรงตำแหน่งเอกอัครราชทูตไทยประจำกรุงปักกิ่งคนแรก หลังจากการสถาปนาความสัมพันธ์ทางการทูตในรัฐบาลหม่อมราชวงศ์คึกฤทธิ์ ปราโมช เมื่อ พ.ศ. 2516-2523

จากนั้นหม่อมราชวงศ์เกษมสโมสร ย้ายไปดำรงตำแหน่งเอกอัครราชทูตไทยประจำกรุงวอชิงตัน ระหว่าง พ.ศ. 2525-2529 และดำรงตำแหน่งปลัดกระทรวงการต่างประเทศ ระหว่าง พ.ศ. 2523-2525, 2529-2533 จนเกษียณอายุราชการ

ด้านการเมือง หม่อมราชวงศ์เกษมสโมสร ดำรงตำแหน่งรัฐมนตรีประจำสำนักนายกรัฐมนตรี เมื่อ พ.ศ. 2532 และ พ.ศ. 2534ราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๓๔ ราย) เล่ม 108 ตอนที่ 45 วันที่ 6 มีนาคม 2534 รองนายกรัฐมนตรี 2 สมัยสังกัดอิสระเมื่อ พ.ศ. 2535ราชกิจจานุบเกษา, พระบรมราชโองการ ประกาศ แต่งตั้งรัฐมนตรี (จำนวน ๒๖ ราย)เล่ม 109 ตอนที่ 69 วันที่ 14 มิถุนายน 2535 และ 2539 ในโควตาของพรรคชาติไทย และเป็นรัฐมนตรีว่าการกระทรวงการต่างประเทศ พ.ศ. 2538-2539 และในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคชาติไทย 

เคยดำรงตำแหน่งรองหัวหน้าพรรคนำไทยเมื่อ พ.ศ. 2537

ปัจจุบัน หม่อมราชวงศ์เกษมสโมสร เกษมศรี ดำรงตำแหน่งกรรมการมูลนิธิรางวัลสมเด็จเจ้าฟ้ามหิดล ในพระบรมราชูปถัมภ์ ตั้งแต่ครั้งก่อตั้งมูลนิธิ เมื่อ พ.ศ. 2534

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่อราชอิสริยาภรณ์, เล่ม ๑๐๓ ตอนที่ ๑๒ ง ฉบับพิเศษ หน้า ๑, ๒๗ มกราคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๘ ตอนที่ ๒๐๖ ง ฉบับพิเศษ หน้า ๔๑, ๑๗ ธันวาคม ๒๕๒๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๒, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๗๒ ง ฉบับพิเศษ หน้า ๑, ๔ พฤษภาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๗ ตอนที่ ๑๘๘ ง ฉบับพิเศษ หน้า ๒๔๑๑, ๕ ธันวาคม ๒๕๒๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๑๐๔ ตอนที่ ๑๗๘ ง ฉบับพิเศษ หน้า ๓, ๗ กันยายน ๒๕๓๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชรุจิ, เล่ม ๗๗ ตอนที่ ๒๒ ง หน้า ๙๓๘, ๒๒ มีนาคม ๒๕๐๓

 ลำดับสาแหรก
# รายนามนักมวยสากลชาวไทยที่เป็นแชมป์เงา
ต่อไปนี้เป็นรายนามแชมป์เงารวมทุกสถาบัน
 ร็อคกี้ ส.จิตรลดา
 ช่อ ห้าพลัง
 นภา เกียรติวันชัย
 อัศวิน ศ.ดุสิต
 ศรีคูณ ณ ราชวัตร
 สมิง เกียรติเพชร
 ศักดา ส.ภักดี หรือ นายศักดา บุญมาเลิศ 
 ต่อศักดิ์ ศศิประภายิม หรือนายต่อศักดิ์ ผ่องสุภา 
 ฉัตรชัย อีลิทยิม หรือนายฉัตรชัย สาสกุล 
 รัตนพล ส.วรพิน หรือนายอนุชา โพธิ์ทอง 
 เอกวิทย์ สิงห์ชัชวาลย์ 
 จ้าวสิงห์ทอง นครหลวงโปรโมชั่น หรือนายบุญเรือง คลายโศก 
 รัตนชัย ส.วรพิน หรือ นายไชยา โพธิ์ทอง 
 วีระพล นครหลวงโปรโมชั่น หรือ นายธีระพล สำราญกลาง 
 วันดี สิงห์วังชา หรือ นายอ้อน ดูวิเศษ 
 สมศักดิ์ สิงห์ชัชวาลย์ หรือ นายสมศักดิ์ ต๊ะสิทธิ์ 
 ฤทธิชัย เกียรติประภัสสร์ 
 ฟ้าประกอบ รักเกียรติยิม 
 ฟ้าสั่ง พ.ธวัชชัย
 นภาพล เกียรติศักดิ์โชคชัย หรือนายนำชัย สารุ 
 ซัดดัม เกียรติยงยุทธ หรือ นายณรงค์ บุญจันทร์
 ประเวศน์ สิงห์วังชา
 แสนเมืองเลย ก่อเกียรติยิม
 ราชมงคล ส.เพลินจิต
 วันเฮง มีนะโยธิน
 พนมรุ้งเล็ก ไก่ย่างห้าดาวยิม
 แท่งทอง เกียรติทวีสุข
 โอเล่ห์ดง ศักดิ์เสมอชัย
 พงษ์ศักดิ์เล็ก ศิษย์คนองศักดิ์
 นกน้อย สิทธิประเสริฐ
 ผึ้งหลวง ส.สิงห์อยู่
 ปิยะลักษณ์ แสงโพธิ์กาง
# ปิ่นลดา
ปิ่นลดา เป็นนักเขียนชาวไทย เกิดที่กรุงเทพมหานคร 

 ผลงาน 
 พ.ศ. 2546 นวนิยายเรื่องแรก ธาราตะวัน ตีพิมพ์ในนิตยสาร สกุลไทย 
 พ.ศ. 2547 นวนิยาย ธาราตะวัน ตีพิมพ์ครั้งที่ 1
 พ.ศ. 2549 นวนิยายที่เขียนลงในอินเทอร์เน็ต อรุณรุ่งที่มัสยิปานา ตีพิมพ์เป็นรูปเล่ม
# ธีรพงษ์ ไดสตาร์ยิม
ธีรพงษ์ ไดสตาร์ยิม หรือ ธีระพงษ์ แก้วหนองเสม็ด เป็นชาวจังหวัดนครศรีธรรมราช เกิดเมื่อ 5 กรกฎาคม พ.ศ. 2522 สถิติการชก 24 ครั้ง ชนะ 23 (น็อค 6)แพ้ 1  

 เกียรติประวัติ 
 แชมป์ IBF Pan Pacific รุ่นแบนตัมเวท (2546 - 2549)
 ชิง 18 ธันวาคม 2546 ชนะน็อคยกที่ 11 เชอร์วิน มานาทัด (ฟิลิปปินส์) ที่ กรุงเทพมหานคร 
 ป้องกันแชมป์ครั้งที่ 1, 27 เมษายน 2547 ชนะน็อค เอลเดน เดอลาครูซ (ฟิลิปปินส์) ยก 6 ที่ จ.นครราชสีมา
 ป้องกันแชมป์ครั้งที่ 2, 12 กรกฎาคม 2547 ชนะคะแนน ไมเคิล โดมิงโก (ฟิลิปปินส์) ที่ เขตคลองเตย กรุงเทพมหานคร
 ป้องกันแชมป์ครั้งที่ 3, 20 พฤษภาคม 2548 ชนะคะแนน นาธาน บาร์เซโลนา (ฟิลิปปินส์) ที่ โรงแรมเจ้าพระยาปาร์ค แขวงรัชดาภิเษก เขตดินแดง แขวงสามเสนนอก เขตห้วยขวาง กรุงเทพมหานคร
 ป้องกันแชมป์ครั้งที่ 4, 20 มิถุนายน 2548 ชนะคะแนน ริโก้ เกนอน (ฟิลิปปินส์) ที่ มหาวิทยาลัยราชภัฏสวนดุสิต ศูนย์หัวหิน ตำบลหัวหิน อำเภอหัวหิน จังหวัดประจวบคีรีขันธ์
 ป้องกันแชมป์ครั้งที่ 5, 18 พฤศจิกายน 2548 ชนะคะแนน เดนเต้ คอนติก้า (ฟิลิปปินส์) ที่ อำเภอหัวหิน จังหวัดประจวบคีรีขันธ์
# มาริ ยางูจิ
มาริ ยางูจิ (ญี่ปุ่น : 矢口真里/อังกฤษและโรมะจิ : Yaguchi Mari) (เกิดวันที่ 20 มกราคม พ.ศ. 2526) เป็นนักร้อง นักแสดงและพิธีกรหญิงชาวญี่ปุ่น เธอเป็นอดีตสมาชิกรุ่นที่ 2 ของมอร์นิงมูซูเมะ

ประวัติการทำงาน
ยางูจิได้รับเลือกให้เป็นสมาชิกรุ่นที่ 2 ของมอร์นิงมูซูเมะผ่านโครงการ “มอร์นิงมูซูเมะ สึอิกะออดิชัน”(モーニング娘。追加オーディション) ในปี พ.ศ. 2541 พร้อมกับเค ยาซูดะและซายากะ อิจิอิ พวกเธอทั้ง 3 คนในฐานะสมาชิกรุ่นที่ 2 ได้ปรากฏตัวครั้งแรกในซิงเกิลที่ 2 "ซัมเมอร์ไนท์ทาวน์"

ในเพลงซิงเกิลที่ 8 ของมอร์นิงมูซูเมะที่ชื่อว่า “โคอิโนะ แดนซ์ไซต์” มีเนื้อเพลงอยู่ท่อนหนึ่งที่ยางูจิจะต้องร้องคนเดียวว่า “เซ็กซี่บีม!”(セクシービーム!) โดยท่อนเพลงสั้น ๆ ท่อนนี้เองที่ทำให้เธอมีสัญลักษณ์ใหม่ขึ้นมา โดยคำว่า “เซ็กซี่บีม” ได้กลายเป็นวลีประจำปากของเธอ และเป็นที่รู้กันในหมู่เพื่อนศิลปินนักร้องและแฟนคลับด้วย 

เมื่อมาถึงปีที่ 7 ของยางูจิในมอร์นิงมูซูเมะ เธอก็ได้ขอลาออกจากมอร์นิงมูซูเมะอย่างกะทันหัน โดยที่เธอได้ให้เหตุผลของการกระทำครั้งนี้ว่า เธอต้องการจะขยับไปสร้างอาชีพที่มีความเป็นผู้ใหญ่มากขึ้น แต่ก็มีบางคนที่บอกว่า เธอต้องออกไปก่อนเพราะมีคนจับได้และมีรูปภาพที่เป็นหลักฐานว่า "เธอกำลังมีความสัมพันธ์กับนักแสดงหนุ่มที่ชื่อ โองูริ ชุง ในขณะที่ตอนนั้นเธอมีอายุเพียง 22 ปี

หลังจากที่ยางูจิได้อำลาจากมอร์นิงมูซูเมะไป เธอก็ได้หันไปสร้างผลงานเพลงเดี่ยว โดยผลงานชิ้นแรกของเธอมีชื่อว่า “นิงิยากะนะฟูยุ” ซึ่งเป็นงานที่ได้วงไอดอลหญิง “เบอรรีซ์ โควโบว” มาช่วยร้อง โดยเพลงนี้ยังมีท่อนที่เอาไปเชื่อมต่อกับเพลงซิงเกิลที่ชื่อ “กักฮยากุไคบุงไอชิเตคุดาไซ” ของทางเบรรีซ์ โควโบว ด้วย

ชีวิตส่วนตัว
ยางูจิได้แต่งงานครั้งแรกกับนักแสดงหนุ่มชาวญี่ปุ่น มาซายะ นากามูระ ในปี พ.ศ. 2554 แต่ไม่มีลูกด้วยกัน หลังจากนั้น 2 ปีถัดมา ทั้งคู่ได้หย่ากัน

ต่อมาในปี พ.ศ. 2561 ยางูจิแต่งงานครั้งที่ 2 กับอดีตนายแบบชาวญี่ปุ่นและมีลูกด้วยกัน 2 คนhttps://www.instagram.com/p/B1BKij5H3_L/"８月９日に誕生しました！！" (in Japanese). Yaguchi Mari Official Blog. 2019-08-11.https://www.instagram.com/p/CUmPs_4BN2o/
# ศอก
ศอก อาจหมายถึง
 ข้อศอก อวัยวะในร่างกาย
 ศอก (หน่วยความยาวไทย) หน่วยวัดความยาวของไทย

en:Cubit
# หลา
หลา เป็นหน่วยวัดความยาวในระบบอังกฤษ มักย่อว่า yd จากภาษาอังกฤษ yard

 1 หลา มีค่าเท่ากับ 

 0.9144 เมตร
 91.44 เซนติเมตร
 914.4 มิลลิเมตร
 36 นิ้ว
 3 ฟุต
 0.000 568 182 ไมล์
# ฟุต
ฟุต (พหูพจน์: ; ย่อว่า ft หรือ ′ (ไพรม์)) เป็นหน่วยวัดความยาวในระบบอังกฤษ นิยามโดยให้มีขนาดเท่ากับ 0.3048 เมตรพอดี และแบ่งเป็นหน่วยย่อย 12 นิ้ว

1 ฟุต มีค่าเท่ากับ 
 0.3048 เมตร
 30.48 เซนติเมตร
 304.8 มิลลิเมตร
 12 นิ้ว
 0.333 หลา
 0.000 189 394 ไมล์
# พระเจ้าบรมวงศ์เธอ เจ้าฟ้ากรมขุนขัตติยกัลยา
พระเจ้าบรมวงศ์เธอ เจ้าฟ้ากรมขุนขัตติยกัลยา (10 ธันวาคม พ.ศ. 2398 - 13 พฤษภาคม พ.ศ. 2425) มีพระนามเดิมว่า พระเจ้าลูกเธอ พระองค์เจ้ากรรณิกาแก้ว เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่พระสัมพันธวงศ์เธอ พระองค์เจ้าพรรณราย และเป็นพระโสทรเชษฐภคินีในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์

 พระประวัติ 
พระเจ้าบรมวงศ์เธอ เจ้าฟ้ากรมขุนขัตติยกัลยา เป็นพระราชธิดา พระองค์ที่ 21 ในพระบาทสมเด็จพระจอมเกล้าเจ้าอยู่หัว และลำดับที่ 1 ที่ประสูติแต่พระสัมพันธวงศ์เธอ พระองค์เจ้าพรรณราย ประสูติเมื่อวันจันทร์ เดือนอ้าย ขึ้น 2 ค่ำ ปีเถาะ สัปตศก จุลศักราช 1217 ตรงกับวันที่ 10 ธันวาคม พ.ศ. 2398 มีพระโสทรกนิษฐภาดาหนึ่งพระองค์ คือ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมื่อพระชันษาครบเดือน พระบาทสมเด็จพระจอมเกล้าเจ้าอยู่หัวพระราชทานพระนามว่า พระเจ้าลูกเธอ พระองค์เจ้ากรรณิกาแก้ว โดยได้พระราชทานพระนามพร้อมคาถาภาษามคธว่า

“ให้พระนามพระเจ้าลูกเธอหญิง ในหม่อมเจ้าพรรณรายว่า พระเจ้าลูกเธอ พระองค์เจ้ากรรณิกาแก้ว จงเจริญอายุ วรรณ สุข พล ปฏิภาณ ในนามวรรคบริวารวันนี้ทุกประการเทอญ
พระราชทาน ณ วัน ๕ ฯ๓ ๒ ค่ำ ปีเถาะ สัปตศก
สุขินีว อยํ โหตุ  โสภา ราชกุมาริกา
ทีฆายุกา อโรคี จ  ลาภินี จ ยสสฺสินี”

ซึ่งคาถาพระราชทานพระพรภาษามคธแปลความได้ว่า
ราชกุมาริกางามนี้ จงมีความสุขและอายุยืนยาว ไม่มีโรคาพาธิและมีลาภยศ เทอญ

ในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัว โปรดให้เปลี่ยนคำนำพระนามเป็น พระเจ้าน้องนางเธอ

พระเจ้าน้องนางเธอ พระองค์เจ้ากรรณิกาแก้ว สิ้นพระชนม์ในสมัยรัชกาลที่ 5 เมื่อวันพุธ เดือน 7 ขึ้น 14 ค่ำปีมะเมีย สัปจศก จุลศักราช 1244 ตรงกับวันที่ 13 พฤษภาคม พ.ศ. 2425 สิริพระชันษา 26 ปี

เมื่อวันที่ 12 กันยายน ปีเดียวกัน พระบาทสมเด็จพระจุลจอมเกล้าเจ้าอยู่หัวโปรดให้สถาปนาพระอัฐิเป็น พระเจ้าน้องนางเธอ กรมขุนขัติยกัลยาราชสกุลวงศ์, หน้า 57

เมื่อวันที่ 18 เมษายน พ.ศ. 2426 มีพระราชพิธีพระราชทานเพลิงพระศพ ณ พระเมรุ ท้องสนามหลวง 

เมื่อวันที่ 18 ธันวาคม พ.ศ. 2430 โปรดให้สถาปนาพระอัฐิ พระเจ้าน้องนางเธอ กรมขุนขัติยกัลยา และสถาปนา พระเจ้าน้องยาเธอ กรมขุนนริศรานุวัดติวงศ์ ขึ้นเป็น เจ้าฟ้า พร้อมกันราชกิจจานุเบกษา, คำประกาศตั้งเจ้าฟ้ากรมขุน (พระเจ้าน้องนางเธอ เจ้าฟ้ากรมขุนขัติยกัลยา และพระเจ้าน้องยาเธอ เจ้าฟ้ากรมขุนนริศรานุวัติวงษ) , เล่ม 4, ตอน 37, 30 ธันวาคม พ.ศ. 2430, หน้า 293 เหตุที่สถาปนาเป็นเจ้าฟ้านั้น เพราะพระสัมพันธวงศ์เธอ พระองค์เจ้าพรรณราย เป็นพระกนิษฐภคินีร่วมพระบิดาในสมเด็จพระเทพศิรินทราบรมราชินี

ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้เปลี่ยนคำนำพระนามเป็น พระเจ้าบรมวงษ์เธอ ตั้งแต่วันที่ 23 ตุลาคม พ.ศ. 2453ราชกิจจานุเบกษา, พระบรมราชโองการ ประกาศ คำนำพระนามพระบรมวงษานุวงศ์, เล่ม 27, ตอน ก, 30 ตุลาคม พ.ศ. 2453, หน้า 1 

 พระอิสริยยศ 

 10 ธันวาคม พ.ศ. 2398 - 1 ตุลาคม พ.ศ. 2411 : พระเจ้าลูกเธอ พระองค์เจ้ากรรณิกาแก้ว
 1 ตุลาคม พ.ศ. 2411 - 13 พฤษภาคม พ.ศ. 2425 : พระเจ้าน้องนางเธอ พระองค์เจ้ากรรณิกาแก้ว
 12 กันยายน พ.ศ. 2425 : พระเจ้าน้องนางเธอ กรมขุนขัติยกัลยา
 18 ธันวาคม พ.ศ. 2430 : พระเจ้าน้องนางเธอ เจ้าฟ้ากรมขุนขัตติยกัลยา
 23 ตุลาคม พ.ศ. 2453 : พระเจ้าบรมวงศ์เธอ เจ้าฟ้ากรมขุนขัตติยกัลยา

 พงศาวลี 

 หมายเหตุ 
 บางแห่งสะกดว่า ขัติยกัลยา
# นิ้ว
นิ้ว (อังกฤษ:finger) อาจหมายถึง ส่วนที่ยื้นออกมาจากมือ มีข้อต่อ ที่ปลายมีเล็บ 
 นิ้ว (อวัยวะ) อวัยวะในร่างกายของมนุษย์และสัตว์
 นิ้ว (หน่วยความยาวระบบอังกฤษ) หน่วยวัดความยาวในระบบอังกฤษ 
 นิ้ว (หน่วยความยาวไทย) หน่วยวัดความยาวของไทย
# เส้น
เส้น เป็นหน่วยวัดความยาวของไทย กำหนดไว้ว่ามีความยาวเท่ากับ 20 วา แต่เนื่องจากหน่วยเส้นนี้วัดจากหน่วยวา และระยะวาของแต่ละคนไม่เท่ากัน ระยะเส้นจึงอาจคลาดเคลื่อนไปได้มาก พระราชบัญญัติมาตราชั่ง ตวง วัด พระพุทธศักราช ๒๔๖๖ จึงกำหนดให้ 1 เส้นยาวเท่ากับ 40 เมตรเป็นต้นมา (ซึ่งยังคงเท่ากับ 20 วา) และใช้อักษรย่อว่า สน. "พระราชบัญญัติมาตราชั่ง ตวง วัด พระพุทธศักราช ๒๔๖๖". ราชกิจจานุเบกษา ๔๐. 27 ธันวาคม พ.ศ. 2466. หน้า 183-218.

1 เส้น มีค่าเท่ากับ
 1,920 นิ้ว
 160 คืบ
 80 ศอก
 20 วา
 40 เมตร
ในทางกลับกัน
 1 โยชน์ = 400 เส้น
# โยชน์
โยชน์ เป็นหน่วยวัดความยาวของไทย มีระยะเท่ากับ 400 เส้น แต่เนื่องจาก 1 เส้นถูกกำหนดให้เท่ากับ 40 เมตรโดย พระราชบัญญัติมาตราชั่ง ตวง วัด พระพุทธศักราช ๒๔๖๖ "พระราชบัญญัติมาตราชั่ง ตวง วัด พระพุทธศักราช ๒๔๖๖". ราชกิจจานุเบกษา ๔๐. 27 ธันวาคม พ.ศ. 2466. หน้า 183-218. ดังนั้นความยาว 1 โยชน์จึงมีระยะเทียบเท่ากับ 16,000 เมตร หรือ 16 กิโลเมตร

1 โยชน์ มีค่าเท่ากับ
 4 คาวุต
8 โกรศ
400 เส้น
16,000 ทัณฑะ
32,000 ศอก
 64,000 คืบ
 640,000 นิ้ว (องคุลี)
 2,560,000 กระเบียด
5,120,000 หุน (อนุกระเบียด)
 16,000 เมตร
16 กิโลเมตร
# นิ้ว (หน่วยความยาวระบบอังกฤษ)
นิ้ว (พหูพจน์: ; ย่อว่า in หรือ ″ (ดับเบิลไพรม์)) เป็นหน่วยวัดความยาวในระบบอังกฤษ นิยามโดยเป็น  ของฟุต หรือเท่ากับ 0.0254 เมตรพอดี

นอกจากนี้การแบ่งหน่วยย่อยมักใช้เศษส่วนอย่างต่ำกำกับเช่น ″ จะไม่เขียนเป็น 2.375″ หรือ ″

 1 นิ้ว มีค่าเท่ากับ 
0.0254 เมตร
2.54 เซนติเมตร
25.4 มิลลิเมตร
0.083 ฟุต
0.027 78 หลา
0.000 015 783 ไมล์

ดูเพิ่ม
 นิ้ว (หน่วยความยาวไทย)
# วา
วา เป็นหน่วยวัดความยาวของไทย มีที่มาจากการกางแขนทั้งสองออกไปข้างลำตัวในแนวราบ หนึ่งวาวัดจากปลายนิ้วกลางของแขนข้างหนึ่ง (หรือนิ้วอื่นที่ยาวที่สุดสำหรับบางคน) ผ่านอกไปยังปลายนิ้วกลางของแขนอีกข้าง แต่เนื่องจากระยะวาของแต่ละคนไม่เท่ากัน พระราชบัญญัติมาตราชั่ง ตวง วัด พระพุทธศักราช ๒๔๖๖ จึงกำหนดให้ 1 วายาวเท่ากับ 2 เมตรเป็นต้นมา และใช้อักษรย่อว่า ว. "พระราชบัญญัติมาตราชั่ง ตวง วัด พระพุทธศักราช ๒๔๖๖". ราชกิจจานุเบกษา ๔๐. 27 ธันวาคม พ.ศ. 2466. หน้า 183-218. หน่วยวาใช้ประกอบกันเป็นหน่วยวัดพื้นที่คือ ตารางวา

ในบันทึกของลาลูแบร์ระบุว่า 1 วา สั้นกว่าตวซ (toise) ประมาณ 1 ปูส (pouce) หรือประมาณ 1.9 เมตร ในบันทึกของบาทหลวงฌ็อง-บาติสต์ ปาลกัว นิยามว่า วา เท่ากับ ฟาทอม (fathom) หรือเท่ากับ 1.829 เมตร ส่วนในสนธิสัญญาเบาว์ริงได้ระบุว่าชาวอังกฤษและคนในบังคับจะเช่าที่ดินและซื้อบ้าน จะต้องตั้งห่างจากกำแพงพระนคร 200 เส้น คือ 4 ไมล์ เมื่อแปลงจากเส้นเป็นวา (100 เส้นเท่ากับ 2,000 วา) 1 วา จะเท่ากับ 1.6 เมตร ในสนธิสัญญาไมตรีและพาณิชย์ ค.ศ. 1833 ระบุว่า 1 วา เท่ากับ 78 นิ้ว ในระบบอังกฤษหรืออเมริกัน หรือเท่ากับ 96 นิ้ว (หน่วยความยาวไทย) หรือเท่ากับ 1.981 เมตรSpotlight on Treaty of Amity 

หน่วยความยาว
1 วา มีค่าเท่ากับ
 96 นิ้ว (ไทย)ราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔. กรุงเทพฯ : ราชบัณฑิตยสถาน, 2556.
 8 คืบ
 4 ศอก
 2 เมตร
  เส้น
  โยชน์
ในทางกลับกัน
 1 เส้น = 20 วา
 1 โยชน์ = 8,000 วา

 สำนวนที่กล่าวถึง 
 ลดราวาศอก - ผ่อนลง, ยอมอ่อนให้
 พอไปวัดไปวา, ไปวัดไปวาได้ - มีรูปร่างหน้าตาดีพออวดเขาได้
# นิ้ว (หน่วยความยาวไทย)
นิ้ว เป็นหน่วยวัดความยาวของไทย ซึ่งมีความยาวแตกต่างจากหน่วยนิ้วของระบบอังกฤษ ในพระราชบัญญัติมาตราชั่ง ตวง วัด พระพุทธศักราช ๒๔๖๖ ไม่ได้กำหนดว่า 1 นิ้วไทย มีความยาวเท่าใดในระบบเมตริก แต่ได้กำหนดว่า 1 คืบยาวเท่ากับ 25 เซ็นติเมตร"พระราชบัญญัติมาตราชั่ง ตวง วัด พระพุทธศักราช ๒๔๖๖". ราชกิจจานุเบกษา ๔๐. 27 ธันวาคม พ.ศ. 2466. หน้า 183-218. เมื่อมาตราวัดตามประเพณีของไทยได้กำหนดให้ 1 คืบแบ่งเป็น 12 นิ้วราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔. กรุงเทพฯ : ราชบัณฑิตยสถาน, 2556. ดังนั้น 1 นิ้วไทยจะมีความยาวประมาณ 2.083 เซ็นติเมตร 

หน่วยนิ้วที่ใช้กันอย่างแพร่หลายในไทยในปัจจุบันซึ่งปรากฏบนไม้บรรทัดหรือสายวัดที่มีขายตามท้องตลาด ไม่ใช่หน่วยนิ้วไทย หากแต่เป็นหน่วยนิ้วตามระบบอังกฤษ ซึ่งมีความยาวเท่ากับ 2.54 เซ็นติเมตร

 มาตราวัด 
1 นิ้วไทย มีค่าเท่ากับ
 2.083 เซนติเมตร
 4 กระเบียด
  คืบ
  ศอก

ในทางกลับกัน
 1 คืบ = 12 นิ้ว
 1 ศอก = 24 นิ้ว
 1 วา = 96 นิ้ว
 1 เส้น = 1,920 นิ้ว
 1 โยชน์ = 768,000 นิ้ว
# คืบ
คืบ เป็นหน่วยวัดความยาวของไทย มีที่มาจากการเหยียดมือออกลงบนพื้นราบอย่างเต็มที่ หนึ่งคืบวัดจากปลายนิ้วโป้ง ไปถึงนิ้วนางหรือนิ้วก้อย  แต่เนื่องจากระยะคืบของแต่ละคนไม่เท่ากัน พระราชบัญญัติมาตราชั่ง ตวง วัด พระพุทธศักราช ๒๔๖๖ จึงกำหนดให้ 1 คืบยาวเท่ากับ ¼ ของเมตร (0.25 เมตร) เป็นต้นมา และใช้อักษรย่อว่า ค. "พระราชบัญญัติมาตราชั่ง ตวง วัด พระพุทธศักราช ๒๔๖๖". ราชกิจจานุเบกษา ๔๐. 27 ธันวาคม พ.ศ. 2466. หน้า 183-218.

1 คืบ มีค่าเท่ากับ
 12 นิ้ว (ไทย)ราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔. กรุงเทพฯ : ราชบัณฑิตยสถาน, 2556.
 25 เซนติเมตร
 0.25 เมตร
  ศอก
 4 กะโหลก
ในทางกลับกัน
 1 ศอก = 2 คืบ
 1 วา = 8 คืบ
 1 เส้น = 160 คืบ
 1 โยชน์ = 64,000 คืบ
 4 กะโหลก = 1 คืบ

 เกรียก 
เกรียก เป็นการวัดด้วยมือเช่นเดียวกับคืบ แต่วัดจากนิ้วโป้งไปถึงนิ้วชี้ ระยะเกรียกจึงสั้นกว่าคืบเล็กน้อย ไม่ใช้เป็นมาตราวัด และไม่มีการเทียบในพระราชบัญญัติมาตราชั่ง ตวง วัด 

 สำนวนที่กล่าวถึง 
 ได้คืบจะเอาศอก - ต้องการจะได้มากกว่าที่ได้มาแล้ว
 คืบก็ทะเล ศอกก็ทะเล - เมื่อออกทะเลอย่าประมาท ทะเลล้วนมีอันตราย
 แค่คืบแค่เกรียก - เพียงระยะสั้น ๆ
# ธงชาติเกาหลีใต้
ธงชาติสาธารณรัฐเกาหลี หรือ ธงชาติเกาหลีใต้ มีชื่อเรียกเฉพาะว่า แทกึกกี  มีลักษณะเป็นธงพื้นสีขาว กลางธงมีรูปวงกลม "แทกึก" สีแดง-น้ำเงิน ล้อมข้างด้วยขีดสามเส้นรูปต่าง ๆ ตามคัมภีร์อี้จิงของจีน 4 รูปตามแต่ละมุมของธง ธงนี้ออกแบบโดยพัก ยอง ฮโย (Bak Yeong-hyo) ราชทูตเกาหลีประจำประเทศญี่ปุ่น ซึ่งต้องการให้มีธงเพื่อแสดงความเป็นชาติให้ญี่ปุ่นซึ่งกำลังรุกรานเกาหลีในเวลานั้นได้เห็น พระเจ้าโคจงแห่งราชวงศ์โชซ็อนได้มีพระบรมราชโองการประกาศใช้เป็นธงชาติเกาหลีเมื่อวันที่ 6 มีนาคม พ.ศ. 2426

 ความหมาย 
รูปวงกลมตรงกลางซึ่งมีชื่อเรียกว่า "แทกึก" นั้น เป็นสัญลักษณ์ของต้นกำเนิดสรรพสิ่งในจักรวาลตามลัทธิเต๋า กล่าวคือ ทุกสิ่งทุกอย่างย่อมมีของคู่กันเสมอทั้งด้านลบ (หยิน) และด้านบวก (หยาง) ในวงกลมนี้ หยินแทนด้วยสีน้ำเงิน หยางแทนด้วยสีแดง วงกลมแทกึกนี้ทั้งสองด้านถูกแบ่งอย่างเท่ากัน แสดงถึงความสมดุลและกลมกลืนประสานสอดคล้องอย่างสมบูรณ์ ทั้งแสดงถึงการเคลื่อนไหวอย่างต่อเนื่องไม่มีที่สิ้นสุด

รูปขีดสามเส้นในธงมีที่มาจากสัญลักษณ์ 4 ใน 8 อย่างจากคัมภีร์อี้จิงของจีน (ภาษาจีนเรียกว่า "ข่วย") ซึ่งใช้เป็นสัญลักษณ์แทนปรัชญาของจักรวาล 4 อย่าง คือ ความกลมกลืน ความสมดุล ความสมมาตร และการหมุนเวียน รูปที่ปรากฏในธงมีดังนี้

สัญลักษณ์ภาษาเกาหลีธรรมชาติฤดูทิศทั้งสี่คุณธรรมครอบครัวธาตุทั้ง 4ความหมาย28px|alt=☰geon (건 / 乾)  สวรรค์ (천 / 天) ฤดูใบไม้ผลิ (춘 / 春) ทิศตะวันออก (동 / 東) มนุษยชาติ (인 / 仁) บิดา (부 / 父) โลหะ (금 / 金) ความยุติธรรม (정의 / 正義) 28px|alt=☲ri (리 / 離)ดวงอาทิตย์ (일 / 日) ฤดูใบไม้ร่วง (추 / 秋) ทิศใต้ (남 / 南) ความเอื้อเฟื้อ (예 / 禮)ลูกชาย (중남 / 子)ไฟ (화 / 火)การบรรลุผล (결실 / 結實)28px|alt=☵gam (감 / 坎)ดวงจันทร์  (월 / 月)ฤดูหนาว (동 / 冬)ทิศเหนือ(북 / 北)ความรอบรู้ (지 / 智)ลูกสาว (중녀 / 女)น้ำ (수 / 水)ปัญญา (지혜 / 智慧)28px|alt=☷gon (곤 / 坤)โลก (지 / 地)ฤดูร้อน (하 / 夏)ทิศตะวันตก (서 / 西)ความถูกต้อง (의 / 義)มารดา(모 / 母)แผ่นดิน (토 / 土)ความมีชีวิตชีวา (생명력 / 生命力)

ตามความเชื่อโบราณแล้ว รูปขีดสามเส้นเหล่านี้มีความสัมพันธ์กับธาตุทั้งห้าของจีน ซึ่งได้แก่ ธาตุไม้ ธาตุไฟ ธาตุดิน ธาตุทอง และธาตุน้ำ โดยใช้เป็นเครื่องหมายแสดงความแตกต่างของภาวะตรงข้ามกับความสมดุลของธาตุแต่ละธาตุ

พื้นสีขาวหมายถึงความสะอาดบริสุทธิ์ของประชาชน และน้ำใจที่รักสงบ 

โดยรวมแล้ว ธงชาติเกาหลีจึงเป็นสัญลักษณ์แสดงอุดมคติของประชาชนเกาหลี ในการพัฒนาอย่างไม่หยุดยั้งอย่างประสานกลมกลืนกับจักรวาล

 ประวัติ 

 จักรวรรดิเกาหลี 

 พัฒนาการ 

 แบบธง 
การออกแบบ 
center|thumb|550px|ผังการสร้างธงชาติเกาหลีใต้

 สีธง 
แบบสีธงอย่างมาตรฐานมีดังนี้:

 Scheme Munsell CIE (x, y, Y) Pantone Hex triplet สีขาว N 9.5 N/A N/A #FFFFFF สีแดง 6.0R 4.5/14 0.5640, 0.3194, 15.3 186 Coated #CD2E3A สีน้ำเงิน 5.0PB 3.0/12 0.1556, 0.1354, 6.5 294 Coated #0047A0 สีดำ N 0.5 N/A N/A #000000